Document ID: /roh_data/filtered/fineweb-2-filterrobots_roh.jsonl.gz/58786

Dapi bunamain quatter mais è il nov procuratur public Stefan Blättler en uffizi. En sia lavur sa concentreschia el sin il cumbat dad organisaziuns criminalas, lavada da daners, terrur e crims da guerra, sco el ha ditg oz davant las medias a Berna.
«Affera Lauber» giud maisa
Nagin tema na sajan ils virivaris ch’i haja dà tar la procura publica durant che ses antecessur Michael Lauber saja stà en uffizi. Uschia ha Stefan Blättler accentuà, ch’i na dovria naginas refurmas tar la procura publica.
Il passà n'è betg in tema pli.
Quai ha el ditg il venderdi avant las medias a Berna. Per l'anteriur procuratur public han ils inscunters informals cun il schef da la Fifa Gianni Infantino gì consequenzas fatalas. Suenter gronda pressiun ha el sa retratg mez 2020. Blättler veglia guardar en l'avegnir. El na veglia betg dir insatge areguard ils process ch'el na saja betg involvids.